ວັນທີ 25 ມິຖຸນາ, ບັນດາອົງການສື່ມວນຊົນລາວ ໄດ້ໃຫ້ຂ່າວກ່ຽວກັບກອງປະຊຸມບໍ່ເປັນທາງການລັດຖະມົນຕີການຕ່າງປະເທດອາຊຽນ, ກອງປະຊຸມສະພາການເມືອງ - ຄວາມໝັ້ນຄົງອາຊຽນ ຄັ້ງທີ 21 ແລະ ກອງປະຊຸມສະພາປະສານງານອາຊຽນ ຄັ້ງທີ 26 ທາງອອນລາຍ, ພາຍໃຕ້ການເປັນປະທານຂອງທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິງ ແລະ ການເຂົ້າຮ່ວມຂອງທ່ານລັດຖະມົນຕີການຕ່າງປະເທດລາວ ສະເຫຼີມໄຊ ກົມມະສິດ ທີ່ບັນດາກອງປະຊຸມ.
ຕາມສື່ມວນຊົນລາວ ແລ້ວ, ທີ່ກອງປະຊຸມບໍ່ເປັນທາງການລັດຖະມົນຕີການຕ່າງປະເທດອາຊຽນ, ບັນດາລັດຖະມົນຕີໄດ້ແລກປ່ຽນທັດສະນະກ່ຽວກັບສະພາບການຂອງພາກພື້ນ ແລະ ໃນໂລກ, ພິເສດແມ່ນບັນດາຄວາມມານະພະຍາຍາມ ແລະ ມາດຕະການເພື່ອຮັບມືກັບການແຜ່ລະບາດຂອງໂລກລະບາດໂຄວິດ-19 ຜ່ານຂອບເຂດການຮ່ວມມືລະຫວ່າງບັນດາປະເທດອາຊຽນ ແລະ ລະຫວ່າງອາຊຽນ ກັບບັນດາປະເທດຄູ່ເຈລະຈາ ແລະ ຄູ່ຮ່ວມມືພາຍນອກ. ຕາມສື່ມວນຊົນລາວ ແລ້ວ, ກອງປະຊຸມກໍ່ຈະເປັນເອກະພາບຮັບຮອງເອົາເລື່ອງ ທ່ານ Robert Matheus Tene, ຊາວ ອິນໂດເນເຊຍ ດຳລົງຕຳແໜ່ງຮອງເລຂາທິການໃຫຍ່ອາຊຽນ, ຮັບຜິດຊອບບັນຫາການເມືອງ-ຄວາມໝັ້ນຄົງຂອງອາຊຽນ ອາຍຸການ 2021 – 2024.
ແລະກໍ່ໃນຊຸມມື້ຜ່ານມາ, ບັນດາອົງການສື່ມວນຊົນໃຫຍ່ຂອງມາເລເຊຍ ໄດ້ລົງບັນດາບົດຂຽນກ່ຽວກັບກອງປະຊຸມສຸດຍອດອາຊຽນ ຄັ້ງທີ 36, ກໍຄືບັນດາການເຄື່ອນໄຫວອື່ນໆຂອງກຸ່ມ ພາຍໃຕ້ການເປັນປະທານຂອງຫວຽດນາມ, ປະທານອາຊຽນ 2020.
ໜັງສືພິມ Straits Times, ແມ່ນໜຶ່ງໃນບັນດາໜັງສືພິມແຖວໜ້າຂອງມາເລເຊຍ ໄດ້ໃຫ້ຂ່າວວ່າ, ກອງປະຊຸມສຸດຍອດອາຊຽນ ຄັ້ງທີ 36 ຈະໄດ້ດຳເນີນທາງອອນລາຍໃນວັນທີ 26 ມິຖຸນາ ພາຍໃຕ້ການເປັນປະທານຂອງທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ. ການນຳລັດຖະບານຫວຽດນາມ ຈະເປັນປະທານບັນດາວາລະເຈລະຈາລະຫວ່າງບັນດາການນຳອາຊຽນ ແລະ ສະພາລະຫວ່າງລັດຖະສະພາອາຊຽນ (AIPA) ກໍ່ຄືກັບຜູ້ຕາງໜ້າຊາວໜຸ່ມ ແລະ ສະພາໃຫ້ຄຳປຶກສາດຳເນີນທຸລະກິດອາຊຽນ…
vovworld.vn